86. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 52 της 23 Φεβρ./6 Μαρτ. 1987   (ΦΕΚ Α΄26)  (Διόρθ. σφαλμ. στο ΦΕΚ Α΄42/30 Μαρτ. 1987)  Σύσταση υπηρεσιών Υπουργείου Δημόσιας Τάξης και καθορισμός προϊσταμένων.  Έχοντας υπόψη: α.Τις διατάξεις του άρθρ.11 του Νόμ. 1481/1984 (ΦΕΚ Α–152) «Οργανισμός Υπουργείου Δημόσιας Τάξης», όπως αντικαταστάθηκε με το άρθρ. 1 του Νόμ. 1590/1986 (ΦΕΚ Α–49). β.Τις διατάξεις του άρθρ. 3 του Ν.Δ. 216/74 (ΦΕΚ Α΄367) «Περί συστάσεως Υπουργείου Προεδρίας Κυβερνήσεως» και του άρθρ. 15 του Π.Δ. 770/1975 (ΦΕΚ Α–248) «Περί διαρθρώσεως του Υπουργείου Προεδρίας Κυβερνήσεως και Οργανισμού Υπηρεσιών τινών αυτού». γ.Τις διατάξεις των άρθρ. 9 παρ. 10 και 16 παρ. 2 του Νόμ. 1586/1986 (ΦΕΚ Α-37) «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις», σε συνδυασμό και με τις διατάξεις των άρθρ. 26 και 33 παρ. 5 του Νόμ. 1481/ 1984. δ.Τις διατάξεις του Π.Δ. 582/1984 (ΦΕΚ Α-208) «Σύσταση, οργάνωση και λειτουργία των κεντρικών και περιφερειακών υπηρεσιών του Υπουργείου Δημόσιας Τάξης». ε.Τις διατάξεις του Π.Δ. 137/1986 (ΦΕΚ Α-51) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης». στ.Την υπ’ αριθ. 28/1987 γνωμοδότηση του Συμβουλίου της Επικρατείας, ύστερα από πρόταση των Υπουργών Προεδρίας της Κυβέρνησης και Δημόσιας Τάξης, αποφασίζουμε: Σύσταση–Αναδιάρθρωση υπηρεσιών Άρθρ.1.-1.Στο Υπουργείο Δημόσιας Τάξης συνιστώνται και λειτουργούν, με την έναρξη ισχύος του παρόντος δ/τος, οι κατωτέρω υπηρεσίες: α.Διεύθυνση πολιτικού προσωπικού, ως κεντρική υπηρεσία υπαγόμενη στον κλάδο διοικητικής υποστήριξης, η οποία συγκροτείται σε τμήματα ως εξής: 1)1ο τμήμα μόνιμου πολιτικού προσωπικού, με τις αρμοδιότητες των άρθρ. 28 και 29 του Π.Δ. 582/1984, που αναφέρονται σε συναφείς υποθέσεις του μόνιμου πολιτικού προσωπικού. 2)2ο τμήμα πολιτικού προσωπικού με σχέση εργασίας ιδιωτικού δικαίου, με τις αρμοδιότητες των άρθρ. 28 και 29 του Π.Δ. 582/1984, που αναφέρονται σε συναφείς υποθέσεις του πολιτικού προσωπικού με σχέση εργασίας ιδιωτικού δικαίου. Το 2ο τμήμα χειρίζεται επί πλέον τα θέματα προσωπικού του άρθρ. 19 του Νόμ. 1339/83 (ΦΕΚ Α-35), όπως αντικαταστάθηκε με την παρ. 5 του άρθρ. 1 του Νόμ. 1590/1986. 3)3ο τμήμα εκπαίδευσης πολιτικού προσωπικού, με τις αρμοδιότητες των άρθρ. 35, 36 και 38 του Π.Δ. 582/1984, που αφορούν σε συναφή θέματα του πολιτικού προσωπικού σε συνεργασία με τη διεύθυνση εκπαίδευσης. Η Διεύθυνση Προσωπικού του άρθρ. 27 του Π.Δ. 582/1984 μετονομάζεται σε διεύθυνση αστυνομικού προσωπικού και το 3ο τμήμα πολιτικού προσωπικού του άρθρ.30 καταργείται. β.Διεύθυνση ελεγκτηρίου δαπανών, με τη συγκρότηση και τις αρμοδιότητες του άρθρ. 56 του Π.Δ. 582/1984, καταργουμένης της υποδιευθύνσεως ελεγκτηρίου δαπανών. γ.Στη διεύθυνση οικονομικών συνιστάται και λειτουργεί 5ο τμήμα αποδοχών και ασφάλισης πολιτικού προσωπικού, με τις αρμοδιότητες του άρθρ. 53 του Π.Δ. 582/1984, που αναφέρονται σε συναφή θέματα του πολιτικού προσωπικού. Το 3ο τμήμα του άρθρ. 53 μετονομάζεται σε 3ο τμήμα αποδοχών και ασφάλισης αστυνομικού προσωπικού και περιορίζεται στην άσκηση αρμοδιοτήτων που αναφέρονται σε συναφή θέματα αστυνομικού προσωπικού. δ.Στη διεύθυνση τεχνικών συνιστάται και λειτουργεί 4ο τμήμα κτιρίων με τις αρμοδιότητες των εδαφ. στ, ζ και η του άρθρ. 60 του Π.Δ. 582/1984. Το 3ο τμήμα του άρθρ. 60 μετονομάζεται σε 3ο τμήμα οπλισμού και περιορίζεται στην άσκηση των αρμοδιοτήτων των εδαφ. α, β, γ, δ και ε του ίδιου άρθρου. ε.Στη Διεύθυνση πληροφορικής συνιστάται και λειτουργεί 4ο τμήμα ελέγχου και εισαγωγής στοιχείων με τις αρμοδιότητες του εδαφ. β του άρθρ. 49 του Π.Δ. 582/1984. Το 3ο τμήμα λειτουργίας συστήματος πληροφορικής περιορίζεται στην άσκηση των αρμοδιοτήτων του εδαφ. α του ίδιου άρθρου. στ.Στην υποδιεύθυνση διοικητικής υποστήριξης των γενικών αστυνομικών διευθύνσεων συνιστάται και λειτουργεί τμήμα πολιτικού προσωπικού, το οποίο χειρίζεται όλα τα θέματα του πολιτικού προσωπικού της γενικής αστυνομικής διεύθυνσης. Το τμήμα προσωπικού που προβλέπεται στην παρ. 1, εδάφ. β του άρθρ. 73 του Π.Δ. 582/1984, μετονομάζεται σε τμήμα αστυνομικού προσωπικού και περιορίζεται στην άσκηση αρμοδιοτήτων που αφορούν το αστυνομικό προσωπικό. ζ.Στη διεύθυνση προσωπικού του Αρχηγείου Πυροσβεστικού Σώματος συνιστάται και λειτουργεί τμήμα πολιτικού προσωπικού, το οποίο χειρίζεται όλα τα θέματα που αφορούν το πολιτικό προσωπικό που υπηρετεί στις υπηρεσίες του Πυροσβεστικού Σώματος, ως μόνιμο ή με σχέση εργασίας ιδιωτικού δικαίου και ειδικότερα:  (Αντί για τη σελ. 16,561(β) Σελ.  16,561(γ) Τεύχος 1332 Σελ. 63 4.Α.α.86 Υπουργείο Δημόσιας Τάξης (Οργανικές Διατάξεις)   137 1)Παρακολούθηση και χειρισμός θεμάτων υπηρεσιακής κατάστασης και μεταβολών (τοποθετήσεις, μεταθέσεις, προαγωγές, πειθαρχία, τήρηση και ενημέρωση ατομικών φακέλων κλπ.). 2)Προώθηση αποφάσεων ένταξης σε μισθολογικά και βαθμολογικά κλιμάκια και χορήγηση επιδομάτων χρόνου υπηρεσίας. Καθορισμός προϊσταμένων «Άρθρ.2.-1.Με την τήρηση των προϋποθέσεων του άρθρ. 9 του Νόμ. 1586/1986, πολιτικοί υπάλληλοι του Υπουργείου Δημόσιας Τάξης, επιλέγονται και τοποθετούνται ως προϊστάμενοι των εξής Υπηρεσιών του Υπουργείου Δημόσιας Τάξης: α.Της Διεύθυνσης Πολιτικού Προσωπικού και των Τμημάτων αυτής πολιτικοί υπάλληλοι του Κλάδου Π.Ε. Διοικητικού–Οικονομικού, Τ.Ε. Διοικητικού-Λογιστικού και Δ.Ε. Διοικητικού– Λογιστικού. β.Της Διεύθυνσης Δημοσίων Σχέσεων και των Τμημάτων 1ου -Ενημέρωσης–και 3ου–Εκδόσεων- της ίδιας Διεύθυνσης πολιτικοί υπάλληλοι του Κλάδου που ορίζεται για τη Διεύθυνση και τα Τμήματα του προηγουμένου εδαφίου. γ.Της Διεύθυνσης Ελεγκτηρίου Δαπανών και των Τμημάτων 2ου–Ελέγχου Δαπανών Πολιτικού Προσωπικού- και 3ου-Ελέγχου Δαπανών Υλικού- της ίδιας Διεύθυνσης πολιτικοί υπάλληλοι του Κλάδου που ορίζεται για τις Διευθύνσεις και τα Τμήματα των προηγουμένων εδαφίων. δ.Του 4ου Τμήματος–Τεκμηρίωσης–της Διεύθυνσης Μελετών πολιτικός υπάλληλος του Κλάδου που ορίζεται για τα Τμήματα των προηγουμένων εδαφίων. ε.Του 5ου Τμήματος–Αποδοχών και Ασφάλισης Πολιτικού Προσωπικού– της Διεύθυνσης Οικονομικών πολιτικός υπάλληλος του Κλάδου που ορίζεται για τα Τμήματα των προηγουμένων εδαφίων. στ.Του 4ου Τμήματος–Κτιρίων-της Διεύθυνσης Τεχνικών πολιτικός υπάλληλος του Κλάδου Π.Ε.– Μηχανικών, Τ.Ε-Τεχνολογικών Εφαρμογών και Δ.Ε.-Τεχνικού. ζ.Του 4ου Τμήματος Ελέγχου Εισαγωγής Στοιχείων της Διεύθυνσης Πληροφορικής πολιτικός υπάλληλος Π.Ε. - Πληροφορικής, Τ.Ε. - Πληροφορικής και Δ.Ε. - Προσωπικού Η/Υ. η.Των Τμημάτων Πολιτικού Προσωπικού των επιτελείων των Γενικών Αστυνομικών Διευθύνσεων πολιτικοί υπάλληλοι του Κλάδου που ορίζεται για τα Τμήματα των εδαφ. α-ε της παρούσης παραγράφου. θ.Του Τμήματος Πολιτικού Προσωπικού της Διεύθυνσης Προσωπικού του Αρχηγείου Πυροσβεστικού Σώματος πολιτικός υπάλληλος του Κλάδου που ορίζεται στο προηγούμενο εδάφιο.  Σελ.  16,562(γ) Τεύχος 1332 Σελ. 64 2.Όταν δεν είναι δυνατή η επιλογή πολιτικών υπαλλήλων για την κατάληψη θέσεων προϊσταμένων σε Υπηρεσίες της παρ. 1 του άρθρου αυτού, σύμφωνα με τις διατάξεις του Νόμ. 1586/1986, τις θέσεις αυτές, κατά περίπτωση, καταλαμβάνει αστυνομικό προσωπικό, σύμφωνα με το άρθρ. 94 του Π.Δ. 582/1984, προσωρινά και μέχρι να καταστεί δυνατή η επιλογή πολιτικών υπαλλήλων, για την κατάληψη των αντιστοίχων θέσεων. Η παρούσα διάταξη ισχύει ανάλογα και για το Τμήμα Πολιτικού Προσωπικού της Διεύθυνσης Προσωπικού του Αρχηγείου Πυροσβεστικού Σώματος. 3.Δεν θίγονται οι διατάξεις των παρ. 4 και 7 του άρθρ. 94 του Π.Δ. 582/1984 όπως ισχύουν μετά το Νόμ. 1586/1986, ως προς τις Υπηρεσίες (Διευθύνσεις, Τμήματα και Γραφεία) του Κλάδου Διοικητικής Υποστήριξης, στις οποίες δεν αναφέρεται ρητά το παρόν δ/γμα». Το άρθρ. 2 αντικαταστάθηκε ως άνω από το άρθρο μόνο του Π.Δ. 197/10-18 Μαΐου 1990 (ΦΕΚ Α΄75).